A4-0177/98

Ψήφισμα σχετικά με την ενίσχυση της κοινοτικής πολιτικής για το αστικό περιβάλλον

Το Ευρωπαϊκό Κοινοβούλιο,

- έχοντας υπόψη την πρόταση ψηφίσματος του κ. Παπαγιαννάκη και της κ. Laura Gonzalez Alvarez (B4-0532/95),

- έχοντας υπόψη το Πράσινο Βιβλίο της Επιτροπής για το αστικό περιβάλλον (COM(90) 0218) και το επ' αυτού ψήφισμα του Συμβουλίου,

- έχοντας υπόψη τα ψηφίσματα του Κοινοβουλίου της 16ης Δεκεμβρίου 1988 ((EE C 12 της 16.1.89, σελ. 370)) και της 12ης Σεπτεμβρίου 1991 ((EE C 267 της 14.10.91, σελ. 156)) για το αστικό περιβάλλον,

- έχοντας υπόψη τις δυο εκθέσεις της ομάδας εμπειρογνωμόνων της Επιτροπής για το αστικό περιβάλλον (1995 και 1996),

- έχοντας υπόψη την έκθεση του Ελεγκτικού Συνεδρίου του 1994 η οποία τόνιζε «σειρά προβλημάτων» στο κοινοτικό πρόγραμμα για το αστικό περιβάλλον,

- έχοντας υπόψη την έκθεση της Επιτροπής των Περιφερειών για το αστικό περιβάλλον (1996),

- έχοντας υπόψη την Ανακοίνωση της Επιτροπής «Προς ένα πρόγραμμα για το αστικό περιβάλλον στην Ευρωπαϊκή Ένωση» (COM(97)0197),

- έχοντας υπόψη το άρθρο 148 του Κανονισμού,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0177/98),

Α. έχοντας επίγνωση των πολυάριθμων κατά τόπους πρωτοβουλιών στο πλαίσιο του Ατζέντα 21 στα διάφορα κράτη μέλη,

Β. ανήσυχο που οι κατευθυντήριες γραμμές ττης Παγκόσμιας Οργάνωσης Υγείας για την ποιότητα του αέρα και για τα όρια της ηχορύπανσης ξεπερνιούνται σε συστηματική βάση στις αστικές περιοχές,

Γ. έχοντας επίγνωση του γεγονότος ότι δαπανάται λιγότερο από το ήμισυ του κοινοτικού προϋπολογισμού για το 80% του πληθυσμού των αστικών περιοχών,

Δ. γνωρίζοντας το διαμεθοριακό χαρακτήρα της ρύπανσης που προκαλείται από τα προβλήματα του αστικού περιβάλλοντος,

Ε. έχοντας επίγνωση της σχέσης ανάμεσα στην έλλειψη κοινωνικής συνοχής και στα προβλήματα του αστικού περιβάλλοντος και της σπουδαιότητας των κοινοτικών οικονομικών, κοινωνικών, μεταφορικών και περιφερειακών πολιτικών για το θέμα αυτό,

ΣΤ. ανήσυχο που παρά τις παλαιότερες πολιτικές οι ευρωπαϊκές πόλεις εξακολουθούν να αντιμετωπίζουν αυξανόμενα οικονομικά και κοινωνικά προβλήματα και περιβαλλοντική υποβάθμιση,

Ζ. έχοντας επίγνωση των επιπτώσεων της Συνθήκης του Άμστερνταμ για τη δημόσια υγεία στο πλαίσιο του αστικού περιβάλλοντος,

1. ζητεί από την Επιτροπή να δημιουργήσει μια διυπηρεσιακή μονάδα αστικών υποθέσεων για να βελτιωθεί ο συντονισμός των αστικών ζητημάτων[semigr ]

2. ζητεί από την Επιτροπή να παρέχει περισσότερες και καλύτερες πληροφορίες για την κατάσταση του αστικού περιβάλλοντος της Ευρώπης και να εξασφαλίζει την ευρεία διάδοσή τους[semigr ]

3. ζητεί από την Επιτροπή να συνεχίσει να προάγει την ευαισθητοποίηση, την παιδεία και την ανάπτυξη, σε τοπικό επίπεδο, της Ατζέντας 21

4. ζητεί από την Επιτροπή να συνεχίσει να υποστηρίζει την Ομάδα Ειδικών για το αστικό περιβάλλον[semigr ]

5. ζητεί από την Επιτροπή να δημιουργήσει ένα πρόγραμμα για το αστικό περιβάλλον το οποίο θα έχει ως στόχο την αυτοσυντηρούμενη ανάπτυξη[semigr ]

6. ζητεί από την Επιτροπή να εξασφαλίσει τη διάθεση πόρων για την ανάπτυξη ενός τρόπου προσέγγισης στη χάραξη πολιτικής του αστικού περιβάλλοντος ο οποίος θα στηρίζεται στη συνεργασία, ιδίως στο πλαίσιο της κοινοτικής διαρθρωτικής βοήθειας[semigr ]

7. ζητεί από την Επιτροπή να εξασφαλίσει συνεχή στήριξη προς την Εκστρατεία για Βιώσιμες Πόλεις και προς άλλα σχέδια συνεργασίας και πληροφόρησης, όπως σχέδια συνεργασίας και πληροφόρησης σχετικά με τον Κώδικα Δεοντολογίας, και ένα συνεχιζόμενο πρόγραμμα πρότυπων σχεδίων υπό το URBAN, το LIFE ή άλλα διαθέσιμα τμήματα του προϋπολογισμού[semigr ]

8. ζητεί από την Επιτροπή να επινοήσει και να αναπτύξει συγκρίσιμους δείκτες βιωσιμότητας και να εφαρμόσει σύστημα ελέγχου της βιωσιμότητας που να μπορεί να εφαρμόζεται σε περιπτώσεις χρηματοδοτικής ενίσχυσης της ΕΕ[semigr ]

9. ζητεί από την Επιτροπή να αναπτύξει, σε συνεργασία και με άλλους φορείς, μια γενική άποψη των αστικών προβλημάτων συμπεριλαμβανομένων και των ζητημάτων βιωσιμότητας, η οποία να λαμβάνει υπόψη τον αντίκτυπο των πολιτικών της ΕΕ στο αστικό περιβάλλον[semigr ]

10. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.